По завршетку Другог светског рата 1945. године Пол се најпре крио у Горњој Баварској а затим у близини Бремена. Британски војници су га ухапсили 27. маја 1946. године, да би га 3. новембра 1947. године амерички војни суд осудио на смрт после суђења пред војним трибуналом за злочине против човечности, ратне злочине и чланство у криминалној организацији, као и за масовна убиства и злочине почињене у концентрационим логорима, којима је управљао Главни биро за привредну управу СС, а на чијем је челу био он сам. Пол није одмах погубљен.